ขึ้นสองขีดชัดเจนท้องชัวไหมค่ะ. ^^
สวัสดีค่ะ หากได้ตรวจหาการตั้งครรภ์จากปัสสาวะถูกต้อง และทำตามคำแนะนำข้างฉลาก แล้วพบขึ้น 2 ขีด โดยอ่านผลภายในไม่เกิน 5 นาที ก็แสดงว่ามีการตั้งครรภ์เกิดขึ้นค่ะอย่างไรก็ตาม การที่แถบตรวจปัสสาวะขึ้น 2 ขีด ยังอาจเกิดจากสาเหตุอื่นๆ ได้อีก เช่น- เป็นรอยระเหยของปัสสาวะ (evaporation lines) โดยปกติควรอ่านผลภายใน 5 นาทีหลังทดสอบ การปล่อยทิ้งไว้นานหลายนาทีหรือชั่วโมง อาจเห็นเป็น 2 ขีดได้ ซึ่งเกิดจากปัสสาวะระเหยออกไปและทิ้งรอยเอาไว้- เป็นผลจากกการฉีดฮอร์โมนกระตุ้น เพื่อรักษาผู้มีบุตรยาก- มีโรคบางอย่างอยู่ เช่น เนื้องอกหรือมะเร็งรังไข่ ซีสต์ที่รังไข่ เนื้องอกของต่อมใต้สมอง เป็นต้น- การใช้ยาบางชนิด เช่น diazepam, alprazolam, clozapine, chlopromazine, phenobarbital, bromocriptine, flurosemide, methadone เป็นต้น